CELEX: 32019R0646
Language: et
Date: 2019-04-15 00:00:00
Title: Komisjoni rakendusmäärus (EL) 2019/646, 15. aprill 2019, teatavate kaupade klassifitseerimise kohta kombineeritud nomenklatuuris

25.4.2019   
               
               
                  ET
               
               
                  Euroopa Liidu Teataja
               
               
                  L 110/10
               
            
         KOMISJONI RAKENDUSMÄÄRUS (EL) 2019/646,
         15. aprill 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. aprill 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Valuterasest roomikulülide koost (nn roomik), koosneb telgpoltide ja tihvtliidetega ühendatud roomikulülidest. Lülidesse on puuritud augud nelinurksete plaatide (nn roomikukilbid/-padjad) kinnitamiseks; ei ole tollile esitamisel kaasas.
                        Toote konstruktsioon, peamiselt puuritud aukude olemasolu, millesse kinnitatakse kilbid/padjad, määratleb toodet kui roomiklinti (mis nii tõukab masinat edasi kui ka toetab selle peal liikuvat masinat), mis sobib kasutamiseks üksnes või peamiselt rubriigi 8429  pinnaseteisaldusmasinatel.
                        Vt fotot (*1).
                     
                     
                        8431 49 20 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XV jaotise märkuse 1 punktiga f, XVI jaotise märkuse 2 punktiga b ning CN-koodide 8431 , 8431 49  ja 8431 49 20  sõnastusega.
                        Objektiivsete omaduste põhjal on toode ära tuntav kui üksnes või peamiselt rubriigi 8429  masinatel kasutatav osa (vt ka HSi klassifitseerimisarvamus 8431.49/1). Toote objektiivsed omadused (suurus ja kuju) vastavad roomiklindi omadustele, mis on ette nähtud kasutamiseks rubriigi 8429  masinatel. Järelikult ei või toodet klassifitseerida rubriiki 7315  kui raud- või terasketti.
                        Seepärast tuleb toode klassifitseerida CN-koodi 8431 49 20  alla kui muud malmist või valuterasest osad, mida kasutatakse üksnes või peamiselt rubriikide 8425 –8430  masinates.
                     
                  
               
            
               (*1)  Foto on üksnes illustreeriv.